Diari Oficial de la Generalitat Valenciana


Sumari del DOGV 5612, del 03-10-2007 (2007/11922)

ORDE de 17 de setembre de 2007, de la Conselleria d'Educació, per la qual es crea una secció d'Educació Secundària a Riba-roja de Túria.
----------------------------------------------------------------------------------------------------------------------------------------

### Dades del document

Número de DOGV
:   5612

Data del DOGV
:   03-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11156


Data del document
:   17-09-2007

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Riba-roja de Túria
    * ensenyament públic
    * centre d'ensenyament

ORDE de 17 de setembre de 2007, de la Conselleria d'Educació, per la qual es crea una secció d'Educació Secundària a Riba-roja de Túria. [2007/11516]  
El mapa escolar de la Comunitat Valenciana preveia a Riba-roja de Túria un únic centre educatiu públic per a impartir les ensenyances d'Educació Secundària. L'institut és, en estos moments, insuficient per a atendre la demanda de les ensenyances indicades en el districte escolar Vl-14, per la qual cosa resulta necessària la creació d'un centre escolar nou per a atendre les previsions d'increment de la demanda de places escolars.  
Atenent estes previsions, l'Ajuntament de Riba-roja de Túria va cedir a la Generalitat una parcel·la de la seua propietat, de 16.218 m², perquè s'hi construïsca un centre docent nou, que inicialment no estava previst en el mapa escolar. La cessió del solar la va adoptar l'ajuntament en dos sessions plenàries celebrades el 3 de febrer i el 20 de maig de 2003 i es va acceptar per resolució del conseller d'Economia i Hisenda, de 21 de desembre de 2004. Estes actuacions es porten a terme en el marc de col·laboració que establix l'apartat tercer de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana.   
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA) ha gestionat la construcció d'un edifici escolar nou, d'acord amb les exigències que establix el Reial Decret 1537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i l'Orde de 15 de maig de 1992, de la conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa de la Generalitat.  
L'edifici escolar està dissenyat per a albergar un centre de 12 unitats d'Educació Secundària Obligatòria i 4 de Batxillerat; no obstant això, el pròxim curs escolar tan sols oferirà 8 unitats d'Educació Secundària Obligatòria, per la qual cosa convé inicialment crear el centre com una secció.  
La disposició addicional octava del Reglament Orgànic i Funcional dels instituts d'Educació Secundària, aprovada pel Decret 234/97, de 2 de setembre, del Govern Valencià (DOGV de 8.09.1997), configura les seccions d'Educació Secundària Obligatòria com a centres dependents d'un institut d'Educació Secundària i faculta la conselleria d'Educació per a crear i suprimir estos centres. L'Orde de 31 de juliol de 1998, de la conselleria de Cultura, Educació i Ciència (DOGV de 20.08.1998) regula les seccions dels instituts d'Educació Secundària.  
El Consell Escolar Municipal ha manifestat el seu parer en relació amb la creació del centre docent, en compliment del que establix el punt tercer de l'Orde de 31 de juliol de 1998, de la conselleria de Cultura, Educació i Ciència, per la qual es regulen les seccions dels instituts d'Educació Secundària (DOGV de 20.08.1998).  
Fent ús de les competències que m'atorga l'article 28 de la Llei 5/83, de 30 de desembre, del Consell,  
ORDENE  
Primer  
Es crea, com a dependent de l'Institut d'Educació Secundària de Riba-roja de Túria, amb codi 62911142, el següent centre docent:  
Província: València   
Localitat: Riba-roja de Túria  
Denominació: Secció de l'Institut d'Educació Secundària de Riba-roja de Túria  
Codi: 57929582  
Domicili : Camí de les Ànimes s/n  
Composició: 8 unitats d'Educació Secundària Obligatòria  
Capacitat: 240 places escolars  
Segon  
1. El centre iniciarà les activitats en el curs acadèmic 2007/2008 i oferirà matrícula per a cursar l'Educació Secundària Obligatòria.  
2. El centre impartirà el programa d'educació bilingüe Programa d'Ensenyament en Valencià (PEV).  
Tercer  
La Direcció Territorial d'Educació de València nomenarà l'equip directiu del centre, de conformitat amb el que establixen els articles 131 i següents de la Llei Orgànica 2/2006, de 3 de maig, d'Educació, i l'Orde de 31 de juliol de 1998, de la conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana  
Quart  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i el manteniment del centre. Així mateix, el dotarà amb l'equipament i el material didàctic necessaris. A este efecte, la Direcció Territorial d'Educació efectuarà l'oportuna i raonada proposta.  
DISPOSICIÓ ADDICIONAL ÚNICA  
El que establix esta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza les direccions generals de Personal Docent, de Règim Econòmic, i d'Ordenació i Centres Docents perquè, en l'àmbit de les competències respectives, adopten les mesures necessàries per a aplicar i desplegar el que disposa la present orde.  
Segona  
La present orde es publicarà en el Diari Oficial de la Comunitat Valenciana i el seu efecte s'entén referit al dia 1 de juliol de 2007.   
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes, a comptar a partir de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos, a comptar a partir de l'endemà de la seua publicació.  
València, 17 de setembre de 2007  
El conseller d'Educació,  
ALEJANDRO FONT DE MORA TURÓN